Notat

Til	                        	
Ordinære medlemmer:
Viserektor Inga Bostad
Studiedekan Trygve Wyller, TF
Studiedekan Finn Arnesen, Jus
Studiedekan Per A. Brodal, Med.fak.
Studiedekan Tor Egil Førland, HF
Studiedekan Annik Myhre, MN
Studiedekan Morten Rykke, OD (vara for Brodal)
Dekan Asbjørn Rødseth, SV
Studiedekan Doris Jorde, UV
Professor Kirsten Hofgaard Lycke, FUP
Senterleder Bente Herstad, SUM
Maria Veie Sandvik, Studentparlamentet
Kristian Meisingset, Studentparlamentet
Johannes Wilm, Studentparlamentet
Biblioteksdirektør Jan Erik Røed, UB (observatør)

Varmedlemmer:
Førsteamanuensis Arne Skodvin (vara for Lycke)
Professor Harriet Bjerrum Nielsen (vara for Herstad)
Overbibliotekar Randi Rønningen, (vara for Røed)
Elisabeth Torkildsen (vara for Meisingset)
Sigrid Steffensen Melkeraaen (vara for Wilm)		
Fra: studiedirektør Monica Bakken, seniorkonsulent Finn Ragnar Berger, tlf. 22 85 62 05
Kopi:
seksjonssjef Bente Ringlund, seksjonssjef Torbjørn Grønner, seksjonssjef Guri Vestad, fakultetenes studieadministrasjon		

INNKALLING TIL MØTE I UNIVERSITETSSTYRETS STUDIEKOMITE TORSDAG 23. FEBRUAR 2005 KL 12.15 – 15.00 I FAKULTETSSTYREROMMET, SV, EILERT SUNDTS HUS

Orienteringssaker
•		Nasjonal evaluering av kvalitetsreformen i regi av NIFUStep og Rokkan-senteret
Se følgende lenke: http://www.nifustep.no/norsk/nyheter/kvalitetsreformen_m_ter_virkeligheten
	
•		Orientering fra PFI om pilotprosjekt om bistand til oppfølging av studenters evaluering av undervisning
Fagområdet for Universitetspedagogikk har invitert fagmiljøene ved Det humanistiske fakultet og Det matematisk-naturvitenskapelige fakultet til å delta i et pilotprosjekt som skal hjelpe fagmiljøene til å utnytte den informasjon de skaffer seg gjennom studentevalueringer. Prosjektet gjennomføres vårsemesteret 2006. Prosjektet ble omtalt på komiteens møte i desember, og er et bidrag i studiekvalitetsarbeidet ved UiO.
	
•		Orientering fra SV om emne for studenter i verv, som gir studiepoengsuttelling
SV-fakultetet utarbeider nå et emne i organisasjon og ledelse for studenter med tillitsverv, i første omgang som en prøveordning høsten 2006. Emnet vil være av 10 studiepoengs omfang, og vil kunne innpasses som et fritt emne i bachelorprogrammene.
	
•		Orientering om brev fra KD vedrørende klagerett på obligatoriske aktiviteter
UiO har søkt departementet om bistand til tolkning av i hvilken utstrekning UH-lovens bestemmelser om klageadgang kommer til anvendelse ved obligatoriske aktiviteter.
Departementet svarer at studentene har klagerett mht aktiviteter som kreves for å kunne gå opp til eksamen.
	
•		Orientering fra NOKUT:
Forskrift om standarder og kriterier for akkreditering av studier og kriterier for akkreditering av institusjoner i norsk høyere utdanning ble fastsatt av Nasjonalt organ for kvalitet i utdanningen (NOKUT) 25.01.2006 med hjemmel i Kunnskapsdepartementets forskrift av 08.09.2005.  
Mange av de innspill som kom inn under høringen, bl.a. fra UiO, er innarbeidet i forskriften.  Innholdet i forskriften fremtrer nå som noe tydeligere.  Jfr. 05/18871.

Kriterier for evaluering av universiteters og høgskolers kvalitetssikringssystem for utdanningsvirksomheten, vedtatt av NOKUTs styre 5. mai 2003, er blitt revidert 25.01.2006.  Nytt punkt om europeisk standard for institusjonenes interne kvalitetssikring er tatt inn som oppfølging av Ministermøtet i Bergen mai 2005.  Jfr. 05/20306
	
•		Orientering om nasjonalt rammeverk for kvalifikasjoner i høyere utdanning
	
•		Den sentrale internasjonaliseringspotten – rapport 05 og utlysning 06
Det er anledning til å søke om støtte til tiltak innen studier og forskning fra den sentrale internasjonaliseringsmidlene ved fire årlige frister. I tillegg har det siden 2003 funnet sted en separat utlysning hvor fakultetsnivået kan søke om støtte til lokal oppfølging (strategi) i forbindelse med UiOs strategi for studentmobilitet 2003 - 2006. Vedlagt oversendes rapport over bruken i 2005, samt kopier av utlysninger for 2006. Rapporten viser at midlene blir benyttet fullt ut, og at de er et viktig virkemiddel for å stimulere til økt internasjonal aktivitet. 
Nye retningslinjer for 2007 er for tiden til vurdering. 
	
•		Referat LMU	

Diskusjonsssaker
•		Bruk av karakterskalaen
J.nr. 05/8755
Studiekomiteen besluttet på møtet 9. desember å foreta en grundig diskusjon omkring bruken av bokstavkarakterskalaen, på bakgrunn av bl.a. rapporter fra de nasjonale referansepanelene. Hovedtemaer er lik anvendelse av hele skalaen; å unngå inflasjon i de beste karakterene; strykprosent og krav til laveste ståkarakter. Utfordringene er aktuelle både på institusjonsnivå og nasjonalt nivå og er nært knyttet til sensorordninger og kvalitetssikring av sensur.

Vedtakssaker
1.2-06	Opptak av internasjonale søkere til bachelorprogrammer – innføring av krav om GSK inkl. norsk
J.nr. 05/20868
Avklaring av pkt U7 i Strategisk plan hvor det slås fast at UiO skal rekruttere dyktige og motiverte studenter, med særlig innsats i forhold til "flere utenlandske studenter til ordinære programmer". 
Sterk vekst innen internasjonalisering generelt gjør det nødvendig å foreta en prioritering og avklaring i forhold til hvor det skal satses med tanke på rekruttering av internasjonale studenter. UiO bør prioritere utvekslingsstudenter gjennom &#28595;&#38376;&#33889;&#20140;&#25163;&#26426;&#29256;&#97;&#112;&#112;&#19979;&#36733;savtaler samt internasjonale studenter til høyere grader på engelsk. Universitetsdirektøren mener derfor at det såkalte SFB-opptaket (selvfinansierende bachelor) nå bør avvikles. SFB-opptaket innebærer lokalt opptak til norskspråklige bachelorprogrammer av søkere uten GSK i form av norskkunnskaper, og som tilbys ett års norskundervisning forutfor gradsstudiet. En avvikling av SFB-opptaket innebærer at søkere til norskspråklige bachelorprogrammer med dokumenterte norskkunnskaper kan søke opptak til UiO gjennom Samordna Opptak, mens søkere uten norskkunnskaper henvises til de norske høgskoler som fortsatt tilbyr norskopplæring forutfor gradsstudiene. 
Forslag til vedtak: Studiekomiteen slutter seg til universitetsdirektørens vurdering og anbefaler at det fra og med studieåret 2007-08 vil bli krevet at søkere til bachelorprogrammene har GSK inkl. dokumenterte norskkunnskaper, og at disse må søke om opptak til UiO gjennom Samordna Opptak.
	
2.2-06	Obligatorisk innlevering i DUO av avhandlinger (mastergradsoppgaver, hovedoppgaver og spesialoppgaver) ved profesjonsstudier og på mastergrads- og hovedfagsnivå
J.nr. 06/1819
På oppdrag fra Universitetsdirektøren har Universitetets senter for informasjonsteknologi (USIT) og Universitetsbiblioteket (UB) utviklet et publiseringsarkiv for UiO kalt DUO - Digitale utgivelser ved UiO (http://www.duo.uio.noD med funksjoner for forfatterstøtte, konvertering, innlevering, publisering, gjenfinning og arkivering av UiOs vitenskapelige elektroniske dokumenter. Som del av dette arbeidet er en strategisk plan for elektronisk publisering ved UiO utarbeidet og vedtatt av Biblioteksrådet etter en høringsrunde med fakultetene. Det er gitt uttrykk for stor konsensus rundt strategien på fakultetene. Universitetsdirektøren mener at den tekniske og administrative infrastrukturen nå er på plass og at tiden er inne til å følge opp mål, tiltak og forslag til rutiner som er angitt i den strategiske planen for DUO. 
Et av strategiplanens viktigste forslag til tiltak er å innføre obligatorisk innlevering i DUO av alle vitenskapelige arbeider fra år 2006, slik at de kan publiseres i fulltekst på nettet. Denne elektroniske versjonen vil også fungere som grunnlag for trykking. 
Forslag til vedtak: Studiekomiteen anbefaler universitetsdirektøren å innføre obligatorisk innlevering i DUO av avhandlinger (mastergradsoppgaver, hovedoppgaver og spesialoppgaver) på profesjons-, mastergrads- og hovedfagsnivå innen utgangen av 2006.
	
3.2-06	Programplan for masterstudiet i teknologi, organisasjon og læring (TOOL)
J.nr. 05/11116
Det 3-årige bachelorprogrammet i Teknologi, organisasjon og læring, TOOL, er et fellesprogram mellom Det matematisk-naturvitenskapelige fakultet ved Institutt for informatikk, Det samfunnsvitenskapelige fakultet og Det utdanningsvitenskapelige fakultet. Arbeidet med å utvikle en programplan for masterstudiet har resultert i et flerfaglig, tverrfakultært program rettet mot spisskompetanse i organisasjonsendring og –læring, med særlig fokus på informasjonsteknologiens rolle i slike prosesser. Masterprogrammet er et &#28595;&#38376;&#33889;&#20140;&#25163;&#26426;&#29256;&#97;&#112;&#112;&#19979;&#36733; mellom Det matematisk-naturvitenskapelige fakultet ved Institutt for informatikk som vil være administrativ enhet, Det samfunnsvitenskapelige fakultet og Det utdanningsvitenskapelige fakultet. Masterstudiet vil ha formell oppstart høsten 2006.
Forslag til vedtak: Studiekomiteen viser til tidligere vedtak og anbefaler universitetsledelsen å tilby det toårige masterstudiet i Teknologi, organisasjon og læring fra og med høsten 2006 i samsvar med den fremlagte studieplan og innenfor eksisterende ressurser.
	
4.2-06	Krav til programplaner og emnebeskrivelser og retningslinjer for saksbehandling ved etablering, endring og nedlegging av studieprogram og emner
J.nr. 06/2503
 Det er i NOKUTs forskrift forutsatt at alle studier har en plan. Det ligger føringer til hva en slik plan skal inneholde og at den er koblet til institusjonens kvalitetssikringssystem. Plan for studiene ved UiO er formulert i programplaner og emnebeskrivelser. I ny forskrift for studier og eksamener ved UiO er det forutsatt at rektor fastsetter krav til programplan og emnebeskrivelser ut over det som kommer frem i § 3.3 og 3.4. I kravene er det lagt inn krav til innhold, rammer for dokumentasjon av saksgang, krav til minimumsinformasjon om studiene og kobling til institusjonens kvalitetssikringssystem. I vedlagte dokument er det tatt høyde for de føringer som ligger i forskiftene og de behov UiO har for grundig saksbehandling i forkant av vedtak, 
For å lage et helhetlig system rundt studiene ved UiO er det også utarbeidet retningslinjer for saksbehandling ved etablering, endring og nedlegging av program og emner legges frem sammen med krav til programplaner og emnebeskrivelser.
Forslag til vedtak: Studiekomiteen anbefaler rektor å fastsette krav til programplaner og emnebeskrivelser og retningslinjer for saksbehandling for etablering, endring og nedlegging av studieprogrammer og emner i tråd med vedlagte forslag.
	
5.2-06	Eventuelt

Monica Bakken
studiedirektør

Finn Ragnar Berger
										seniorkonsulent

Vedlegg